Foto: Zakon.kz Qozog‘iston Milliy iqtisodiyot bo‘yicha vazirligi sobiq rahbari Quvondiq Bishimbayev 8 yanvar kuni bo‘lib o‘tgan sud majlisida o‘zini pora olish va mulkni o‘zlashtirish bilan bog‘liq korrupsiya jinoyatlarida aybdor deb tan olishdan bosh tortdi. Bu haqda Tengrinews.kz xabar bermoqda. «Men o‘zimni ayblov xulosasida tilga olingan jinoyatlarni sodir etganlikda aybdor, deb hisoblamayman. Men buni aniq bilaman, hurmatli sud, sizga o‘zimga ma’lum bo‘lgan narsalarga asoslangan pozitsiyamni yetkazishga harakat qilib ko‘raman», - deya aytib o‘tgan Bishimbayev. Shu bilan birga, u Qozog‘iston prezidenti Nursulton Nazarboyevdan kechirim so‘rab, «o‘zining barcha professional yutuqlari bilan» undan qarzdor ekanini ta’kidlab o‘tdi. Eslatib o‘tamiz, Bishimbayev o‘tgan yilning yanvarida poraxo‘rlikda gumonlanib hibsga olingandi.